《落叶》
宋代·陈舜俞

风露入林阿，纷纷奈落何。
满庭添野景，开户觉明多。
未逐沧浪远，堪怜腐草和。
无由遮醉眼，归思满烟波。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。